Turussa ja Tampereella hämmästellään liikenne­ministerin kommenttia nopeiden junayhteyksien aikataulusta

”Investoinnit ovat isoja, mutta kyllä niillä on vaikutuksiakin kansantalouteen”, Turun kaupunginjohtaja Minna Arve sanoo.

Liikenne- ja viestintäministeri Sanna Marinin mukaan raideinvestointeihin on suhtauduttu liian optimistisesti.­

Turussa ja Tampereella ollaan nyt huolissaan siitä, mitä nopeille junayhteyksille käy.

Liikenne- ja viestintäministeri Sanna Marin (sd) on kertonut julkisuudessa, että ratahankkeiden aloittaminen tällä hallituskaudella ei ole realismia. Marin sanoi HS:n Lauantaivieras-haastattelussa lauantaina, että nopeiden junayhteyksien toteuttamisessa ei ole kyse halusta, vaan rahasta.